b'\n_START_ARTICLE_\nSva\xc5\xa1ka poroka\n_START_PARAGRAPH_\nSva\xc5\xa1ka ali leviratska poroka (iz latinskega levir, mo\xc5\xbeev brat)  je obi\xc4\x8daj, da se mora brat pokojnega mo\xc5\xbea  poro\xc4\x8diti z njegovo vdovo.\n_START_SECTION_\nOzadje in snovna na\xc4\x8dela\n_START_PARAGRAPH_\nSva\xc5\xa1ka poroka lahko v svojem najbolj pozitivnem smislu slu\xc5\xbei kot za\xc5\xa1\xc4\x8dita vdove in njenih otrok, ker jim zagotovi mo\xc5\xa1kega skrbnika in za\xc5\xa1\xc4\x8ditnika. Pozitiven u\xc4\x8dinek lahko ima v dru\xc5\xbebah, v katerih \xc5\xbeenske niso samozadostne in se morajo zana\xc5\xa1ati na za\xc5\xa1\xc4\x8dito mo\xc5\xbe, zlasti v dru\xc5\xbebah, kjer so \xc5\xbeene pod nadzorom njihovih mo\xc5\xbe, njihove slu\xc5\xbeabnice ali celo lastnina in sredstvo za pre\xc5\xbeivetje klana. Prakticiranje sva\xc5\xa1ke poroke je tesno povezano s patriarhalnimi dru\xc5\xbebami. Izjemno pomembna je bila v starem veku, na primer na Bli\xc5\xbenjem vzhodu, in se ponekod po svetu \xc5\xa1e vedno prakticira. Imeti otroke pomeni dedovanje zemlje, ki daje varnost in dru\xc5\xbebeni polo\xc5\xbeaj._NEWLINE_Sva\xc5\xa1ka poroka je mogo\xc4\x8da samo takrat, ko pokojnik ni imel otrok, da bi se nadaljevala njegova dru\xc5\xbeinska linija. Antropologinja Ruth Mace je v nekaterih delih Afrike odkrila prakso, da se z vdovo lahko poro\xc4\x8dijo samo pokojnikovi mlaj\xc5\xa1i bratje, ki so s tem prisiljeni poro\xc4\x8diti se s starej\xc5\xa1o (in manj plodno) \xc5\xbeensko, s \xc4\x8dimer se  zmanj\xc5\xa1a rast prebivalstva.\n_START_SECTION_\nJudovstvo\n_START_PARAGRAPH_\nJibum \xe2\x80\x93 sva\xc5\xa1ke poroke obravnava Jevamot (hebrejsko \xd7\x99\xd7\x91\xd7\x9e\xd7\x95\xd7\xaa, Bratova vdova), prva razprava tretjega dela Mi\xc5\xa1ne z naslovom Na\xc5\xa1im (hebrejsko \xd7\xa0\xd7\xa9\xd7\x99\xd7\x9d\xe2\x80\x8e, \xc5\xbdenske ali \xc5\xbdene)._NEWLINE_Jibum je zapoved iz Tore (Devteronomij 25:5-10), po kateri se je moral brat pokojnika, ki je umrl brez otrok, poro\xc4\x8diti z njegovo vdovo. Zakon se je uporabljal samo za brate po o\xc4\x8detovi strani, se pravi brate istega o\xc4\x8deta ne glede na to, da so bili sinovi razli\xc4\x8dnih mater. Zakon je hkrati pomenil, da se vdova ni smela poro\xc4\x8diti s kom drugim. Morala je \xc4\x8dakati na enega od bratov ali od njih dobiti dovoljenje in opraviti proceduralno lo\xc4\x8ditev, imenovano halica (hebrejsko \xd7\x97\xd7\x9c\xd7\x99\xd7\xa6\xd7\x94). Halica se je lahko opravila kot alternativa jibuma. Razprava \xc5\xbdenske obravnava \xc5\xa1tevilne primere, v katerih se jibum ne sme uporabiti, torej se ne sme uporabiti niti halica._NEWLINE_Profesor teologijeTikva Frymer-Kensky je poudaril gospodarske posledice judovske  leviratske poroke: dedi\xc4\x8d pokojnega brata je postal prvi otrok, rojen vdovi in njegovemu bratu. Otrok je bil  upravi\xc4\x8den tudi do dedi\xc5\xa1\xc4\x8dine, ki bi pripadla pokojnemu bratu.  \xc4\x8ce je bil pokojni brat prvorojenec, je bil leviratski otrok upravi\xc4\x8den do dvojnega dele\xc5\xbea dedi\xc5\xa1\xc4\x8dine pokojnega brata. \xc4\x8ce pokojni ni imel otrok, je njegov dele\xc5\xbe podedoval brat, poro\xc4\x8den z njegovo vdovo. \xc4\x8ce je bil pokojnik prvorojenec,  se je bratov dele\xc5\xbe podvojil.\n_START_SECTION_\nSkitija\n_START_PARAGRAPH_\nSva\xc5\xa1ke poroke med Skiti  so se obudile v primerih, ko je bila pokojnikova dru\xc5\xbeina v te\xc5\xbekem gospodarskem polo\xc5\xbeaju. A.M. Hazanov omenja, da so sva\xc5\xa1ke poroke v Osrednji Aziji ponovno o\xc5\xbeivele med Drugo svetovno vojno. V teh okoli\xc5\xa1\xc4\x8dinah so se bratje in odrasli sinovi pokojnega imeli za  odgovorne za pre\xc5\xbeivetje pokojnikove dru\xc5\xbeine. Eden od bratov se je poro\xc4\x8dil z vdovo in posvojil njene otroke, \xc4\x8de jih je imela.\n_START_SECTION_\nOsrednja Azija in Xiongnu\n_START_PARAGRAPH_\nSva\xc5\xa1ke poroke v skupnostih Hunov na severovzhodnem Kavkazu so se ohranile do 7. stoletja n. \xc5\xa1t. Armenski zgodovinar  Movses Kalankatuatsi trdi, da so Savirji, eno od hunskih plemen na tem ozemlju, \xc5\xbeiveli monogamno, \xc4\x8dasih pa so se poro\xc4\x8dili \xc5\xa1e z bratovo vdovo in \xc5\xbeibeli bigamno. Dagestanska zgodovinarka Ludmila Gmyrya omenja, da so se sva\xc5\xa1ke poroke dogajale tudi v sodobnem \xc4\x8dasu, morda do 50. let 20. stoletja. _NEWLINE_Kalankatuatsi opisuje hunsko obliko sva\xc5\xa1ke poroke. Ker so imele \xc5\xbeenske v hunski dru\xc5\xbebi visok socialni polo\xc5\xbeaj, je lahko vdova sama izbirala ali se bo ponovno poro\xc4\x8dila ali ne. Novi mo\xc5\xbe je lahko  bil pokojnikov brat ali  celo pokojnikov sin z drugo \xc5\xbeensko, se pravi svak ali pastorek. Razlika v starosti ni bila pomembna.\n_START_SECTION_\nKirgizija\n_START_PARAGRAPH_\nPri Kirgizih se je vdova zelo pogosto poro\xc4\x8dila z mlaj\xc5\xa1im sorojencem pokojnega mo\xc5\xbea. Vdova, ki je rodila vsaj enega otroka, je bila upravi\xc4\x8dena do mo\xc5\xbea iz pokojnikove rodbine.\n_START_SECTION_\nIndonezija\n_START_PARAGRAPH_\n\xc5\xa0tudija, opravljena v 60. letih 20. stoletja, je pozazala, da je v vasi Karo mnogo\xc5\xbeenstvo dovoljena oblika zakona in je rezultat sva\xc5\xa1kih porok.\n_START_SECTION_\nKurdistan\n_START_PARAGRAPH_\nSva\xc5\xa1ke poroke med Kurdi so zelo pogoste, tudi med tistimiv Tur\xc4\x8diji, zlasti v Mardinu. V Kurdistanu jih prakticirajo tako, da vdova ostane v dru\xc5\xbeini pokojnega mo\xc5\xbea. \xc4\x8ce je ovdovela, ko so bili njeni otroci \xc5\xa1e majhni, je dol\xc5\xbena poro\xc4\x8diti se z enim od bratov  pokojnega mo\xc5\xbea. _NEWLINE_Malo druga\xc4\x8dna je sorora\xc5\xa1ka poroka: \xc4\x8de je mo\xc5\xa1ki ovdovel preden je \xc5\xbeena rodila prvega otroka ali je \xc5\xbeena umrla in zapustila majhne otroke, je \xc5\xbeenina dru\xc5\xbeina dol\xc5\xbena vdovcu preskrbeti novo \xc5\xbeeno, praviloma pokojni\xc4\x8dino mlaj\xc5\xa1o sestro, in zmanj\xc5\xa1ano doto. Levirat in sororat se prakticirata kot garancija za dobro po\xc4\x8dutje otrok in garancija, da bo podedovana zemlja, \xc4\x8de je, ostala v dru\xc5\xbeini.\n_START_SECTION_\nSomalija\n_START_PARAGRAPH_\nV Somaliji se sva\xc5\xa1ke zakonske zveze sklepajo skladno  somalskim obi\xc4\x8dajnim pravom (Xeer), ki dolo\xc4\x8da tudi ceno neveste (yarad).\n_START_SECTION_\nKamerun\n_START_PARAGRAPH_\nMed Mambili v severnem Kamerunu se v celem plemenu prakticirata dedovanje in sva\xc5\xa1ka poroka.\n_START_SECTION_\nNigerija\n_START_PARAGRAPH_\nV nekaterih delih Nigerije je obi\xc4\x8dajna praksa, da se vdova, \xc4\x8de ima otroke, poro\xc4\x8di z bratom pokojnega mo\xc5\xbea. Otroci s tem obdr\xc5\xbeijo identiteto in dedi\xc5\xa1\xc4\x8dino v o\xc4\x8detovi dru\xc5\xbeini.\n_START_SECTION_\nKenija\n_START_PARAGRAPH_\nMed Magaroli v zahodni Keniji je obi\xc4\x8daj, da se ve\xc4\x8dina vdov poro\xc4\x8di z bratom pokojnega mo\xc5\xbea._NEWLINE_Med Nandi v kenijskem vi\xc5\xa1avju je  navada, da vdovo\xc2\xa0\xc2\xbbprevzame\xc2\xab\xc2\xa0brat njenega pokojnega mo\xc5\xbea. Po obi\xc4\x8dajnem pravu se za pre\xc5\xa1u\xc5\xa1tvo \xc5\xa1teje vdovin odnos z mo\xc5\xa1kim, ki ni v tesnem sorodstviu z njenim drugim mo\xc5\xbeem.\n_START_SECTION_\nJu\xc5\xbeni Sudan\n_START_PARAGRAPH_\nMed ljudstvi v pore\xc4\x8dju Nila v ju\xc5\xbenem Sudanu, zlasti med Dinki in Nuerji, so sva\xc5\xa1ke poroke zelo pogoste._NEWLINE_Alternativna oblika sva\xc5\xa1ke poroke je duhovna poroka, ki se zgodi, \xc4\x8de \xc5\xbeenin pred poroko umre. Pokojnega \xc5\xbeenina zamenja njegov brat. Vsi otroci iz takega zakona se \xc5\xa1tejejo za otroke pokojnega \xc5\xbeenina.'